open-index/open-wikipedia-markdown huggingface dataset:
Απόστολος Βεσυρόπουλος

Ο **Απόστολος Βεσυρόπουλος** (Βέροια, 29 Μαΐου 1966 - Άγιος Νικόλαος Χαλκιδικής, 21 Αυγούστου 2025) ήταν Έλληνας πολιτικός, που διετέλεσε γραμματέας της Κοινοβουλευτικής Ομάδας της Νέας Δημοκρατίας, από τον Απρίλιο έως τον θάνατό του τον Αύγουστο του 2025. Ήταν βουλευτής Ημαθίας με τη Νέα Δημοκρατία από το 2012 έως τον θάνατό του.

Υπηρέτησε ως Υφυπουργός Οικονομικών, αρμόδιος για τη Φορολογική Πολιτική και τη Δημόσια Περιουσία στην κυβέρνηση του Κυριάκου Μητσοτάκη από το 2019 έως το 2023.

## Βιογραφία
Γεννήθηκε το 1966 στη Βέροια και καταγόταν από την Κυψέλη Ημαθίας. Σπούδασε στη Σχολή Διοίκησης και Οικονομίας του AΤΕΙ Λάρισας (Τμήμα Λογιστικής), και έκανε το μεταπτυχιακό του στον Τομέα Δημοσίου Δικαίου και Πολιτικής Επιστήμης της Νομικής Σχολής του Δημοκρίτειου Πανεπιστημίου Θράκης.

Εργάστηκε ως εφοριακός στη Βέροια και από το 2004 έως και το 2008 διετέλεσε μέλος του διοικητικού συμβουλίου της ΔΑΚΕ Εφοριακών Ημαθίας – Πέλλας – Πιερίας. Επίσης, διετέλεσε νομαρχιακός σύμβουλος και αντινομάρχης Ημαθίας, αρμόδιος για τις διευθύνσεις Αγροτικής Ανάπτυξης, Οικονομικών, Εμπορίου και Προστασίας του καταναλωτή. Από το 2010 μέχρι τον θάνατό του ήταν αντιπρόεδρος της Νομαρχιακής Διοικούσας Επιτροπής (ΝΟΔΕ) Ημαθίας της Νέας Δημοκρατίας. 

Εξελέγη βουλευτής Ημαθίας της ΝΔ στις εκλογές του Ιουνίου του 2012 και επανεξελέγη τον Ιανουάριο και τον Σεπτέμβριο του 2015. Το 2019, επανεξελέγη, πρώτος, βουλευτής Ημαθίας. Στην κυβέρνηση Μητσοτάκη 2019 τοποθετήθηκε Υφυπουργός Οικονομικών, Φορολογικής Πολιτικής και Δημόσιας Περιουσίας. Στις εκλογές του Μαΐου του 2023 εξελέγη πρώτος, σε σταυρούς προτίμησης, βουλευτής Ημαθίας.

Στις 4 Απριλίου 2025 ύστερα από πρόταση του Κυριάκου Μητσοτάκη, εξελέγη και ανέλαβε γραμματέας της Κοινοβουλευτικής Ομάδας της Νέας Δημοκρατίας.

Ήταν έγγαμος με την Κατερίνα Κατσαβού με την οποία απέκτησαν δύο παιδιά.

Στις 21 Αυγούστου 2025, κατά τη διάρκεια των διακοπών του στη Σιθωνία Χαλκιδικής υπέστη καρδιακή ανακοπή σε παραλία της Νικήτης. Ύστερα από προσπάθειες ανάνηψης, μεταφέρθηκε στο Κέντρο Υγείας του Αγίου Νικολάου όπου και απεβίωσε σε ηλικία 59 ετών.

## Παραπομπές


Κατηγορία:Βουλευτές Ημαθίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Οικονομικών
Γρηγόρης Νιώτης

Ο **Γρηγόρης Νιώτης** (16 Δεκεμβρίου 1949) είναι Έλληνας δικηγόρος και πολιτικός. Έχει διατελέσει νομάρχης, βουλευτής και υφυπουργός με το ΠΑΣΟΚ, καθώς και αντιπρόεδρος της Βουλής των Ελλήνων.

## Βιογραφικό
Γεννήθηκε το 1949 στη Νίκαια Πειραιά. Σπούδασε νομικά στο Πανεπιστήμιο Αθηνών. Διετέλεσε Α΄ γραμματέας της Νομαρχιακής Επιτροπής ΠΑΣΟΚ Β΄ Πειραιά και διοικητής του Γενικού Κρατικού Νοσοκομείου Νίκαιας (1984 - 1985) και νομάρχης Αρκαδίας (1985 - 1989). Aπό το 1987 ήταν και αναπληρωτής περιφερειάρχης Πελοποννήσου.

Από το 1989 μέχρι το 2012 διετέλεσε βουλευτής Β΄ Πειραιά του ΠΑΣΟΚ και χρημάτισε υφυπουργός Εξωτερικών, αρμόδιος για τον Απόδημο Ελληνισμό, τα διαστήματα 1994 - 1996 και 1999 - 2001. Από τη θέση αυτή πραγματοποίησε το σχέδιο της καταγραφής των Ελλήνων ομογενών σε όλο τον κόσμο, το οποίο κατέληξε στην Οργανωτική Συνέλευση του Συμβουλίου του Απόδημου Ελληνισμού τον Νοέμβριο του 1995 στη Θεσσαλονίκη.

Από το 2009 έως το 2012 διετέλεσε Α΄ αντιπρόεδρος της Βουλής.

## Παραπομπές

## Πηγές
* 

Κατηγορία:Νομάρχες Αρκαδίας
Κατηγορία:Βουλευτές Β΄ Πειραιά
Κατηγορία:Αντιπρόεδροι της Βουλής των Ελλήνων
Κατηγορία:Έλληνες υφυπουργοί Εξωτερικών
Κατηγορία:Βουλευτές εκλεγμένοι με το ΠΑΣΟΚ
Ενωτικό Κόμμα του Όλστερ

Το **Ενωτικό Κόμμα του Όλστερ** (αγγλικά:**Ulster Unionist Party** ή**UUP**) – μερικές φορές αναφερόμενο ως **Επίσημο Ενωτικό Κόμμα** (**OUP**) ή, με ιστορική έννοια, απλά ως **Ενωτικό Κόμμα** – είναι το παλαιότερο από τα δύο κυριότερα ενωτικά πολιτικά κόμμα στη Βόρεια Ιρλανδία. Πριν το σχίσμα στον ενωτισμό στα τέλη της δεκαετίας του 1960, όταν το πρώην Προτεσταντικό Ενωτικό Κόμμα άρχισε να αποστερεί την υποστήριξη σκληροπυρηνικών Ulster loyalist από το UUP, κυβέρνηση τη Βόρεια Ιρλανδία  από το 1921 μέχρι το 1972 ως το μόνο μείζον ενωτικό κόμμα. Συνέχισε να υποστηρίζεται από τους περισσότερους ενωτιστές ψηφοφόρους καθ'όλη την περίοδο των Ταραχών. Ο βασικός του αντίπαλος είναι το Sinn Fein ενώ χάνει ψήφους υπέρ του Δημοκρατικού Ενωτικού Κόμματος.

## Αναφορές


Κατηγορία:Πολιτικά κόμματα της Βόρειας Ιρλανδίας
Κατηγορία:Συντηρητικά κόμματα
Κατηγορία:Ευρωσκεπτικιστικά κόμματα στο Ηνωμένο Βασίλειο
Τουγκουέ (νομαρχία)

Το **Τουγκουέ** (γαλλ: Tougué) είναι μία από τις πέντε νομαρχίες της περιφέρειας Λαμπέ στη Γουινέα. Πρωτεύουσα είναι το Τουγκουέ.

## Γεωγραφία
Το Τουγκουέ βρίσκεται βορειοδυτικά της Γουινέας και κεντρικά του Λαμπέ. Συνορεύει στα βόρεια με το Τουγκουέ, στα ανατολικά με το Ντινγκιράιγ, στα δυτικά με την Νταλαμπά, στα νότια με το Μαμού και στα βόρεια με το Μαλί.

## Δήμοι

* Κανσανγκί (Kansangui)
* Κουάν  (Koin)
* Κολανγκί (Kolangui)
* Κολλέ (Kollet)
* Κονά (Konah)
* Κουρατονγκό (Kouratongo)
* Τανγκαλί (Tangali)
* Τουγκουέ-Σεντρ (Tougué-Centre)
* Φατακό (Fatako)
* Φεγιό-Κουντουά (Fello-Koundoua)
## Πηγές
* Αγγλική Βικιπαίδεια (Tougué Prefecture)
## Δείτε επίσης
* Νομαρχίες της Γουινέας

Τ
Ντινγκιράιγ (νομαρχία)

μικρογραφία
Το **Ντινγκιράιγ** (γαλλ: Dinguiraye) είναι μία από τις τέσσερις νομαρχίες της περιφέρειας Φαρανά στη Γουινέα. Πρωτεύουσα είναι το Ντινγκιράιγ.

## Γεωγραφία
Το Ντινγκιράιγ βρίσκεται κεντρικά της Γουινέας και βόρεια της Φαρανά. Συνορεύει στα νότια με τη Νταμπολά, στα δυτικά με το Τουγκουέ, στα νοτιοδυτικά με το Μαμού, στα δυτικά με το Σιγκιρί, στα νοτιοανατολικά με την Κουρουσσά και στα βόρεια με το Μαλί.

## Δήμοι

* Γκανιακαλί (Gagnakali)
* Καλινκό (Kalinko)
* Λανσανυά (Lansanya)
* Μπανορά (Banora)
* Ντιαλακορό (Dialakoro)
* Ντιατιφερέ (Diatiféré)
* Ντινγκιράιγ-Σεντρ (Dinguiraye-Centre)
* Σελουμά (Sélouma)

## Πηγές
* Αγγλική Βικιπαίδεια (Dinguiraye Prefecture)
## Δείτε επίσης
* Νομαρχίες της Γουινέας

## Εξωτερικοί σύνδεσμοι
* 

Ν
Λαμπέ (νομαρχία)

Το **Λαμπέ** (γαλλ: Labé) είναι μία από τις πέντε νομαρχίες της περιφέρειας Λαμπέ στη Γουινέα. Πρωτεύουσα είναι το Λαμπέ.

## Γεωγραφία
Το Λαμπέ βρίσκεται βορειοδυτικά της Γουινέας και δυτικά του Λαμπέ. Συνορεύει στα βόρεια με το Μαλί (νομαρχία), στα δυτικά με τη Λελουμά, στα ανατολικά με την Κουμπιά και στα νότια με την Πιτά.

## Δήμοι

* Αφιά (Hafia)
* Γκαραμπέ (Garambé)
* Κααλάν (Kaalan)
* Κουραμανγκί (Kouramangui)
* Λαμπέ-Σεντρ (Labé-Centre)
* Νουσσύ (Noussy)
* Νταλεϊν (Dalein)
* Νταραλάμπ (Daralabe)
* Ντιαρί (Diari)
* Ντιονφό (Dionfo)
* Ποπονταρά (Popodara)
* Σαννού (Sannou)
* Τουντουρούμ (Tountouroun)

## Πηγές
* Αγγλική Βικιπαίδεια (Labé Prefecture)

## Δείτε επίσης
* Νομαρχίες της Γουινέας

Λ
Plan B (ταινία, 2009)

Το ***Plan B*** είναι μία κομεντί του 2009 στα ισπανικά από τον Αργεντίνο σκηνοθέτη Μάρκο Μπέργκερ.

## Πλοκή

Ο Μπρούνο (Μπρούνο Βινάου) εγκαταλείπεται από την κοπέλα του, τη Λάουρα (Μερσέντες Κουιντέρος) και έτσι σχεδιάζει να εκδικηθεί τον νέο φίλο της Λάουρας, τον Πάμπλο (Λούκας Φεράρο). Ο Μπρούνο θέλει να πείσει τον Πάμπλο να αφήσει τη Λάουρα αλλά όταν το σχέδιο του δεν αποδίδει τότε εκείνος σκέφτεται ένα δεύτερο σχέδιο (Plan B), σύμφωνα με το οποίο σκοπεύει να σαγηνέψει τον Πάμπλο και να τον απομακρύνει έτσι από τη Λάουρα. Ο Μπρούνο συζητά αυτές τις ιδέες και την πρόοδο του σχεδίου του με τον φίλο του Βίκτορ (Ντάμιαν Καντούτσι), ο οποίος αποτελεί ένα είδος συνεργού στις ραδιουργίες του Μπρούνο. Σύμφωνα με το σχέδιό του, ο Μπρούνο αναπτύσσει μια κρυφή “σχέση” με τον Πάμπλο προκειμένου να τον υποκινεί. Στην πορεία όμως, φαίνεται πως υπάρχει πραγματική χημεία μεταξύ του Μπρούνο και του Πάμπλο. Οι δύο άντρες δένονται γρήγορα και βρίσκουν κοινά ενδιαφέροντα και αναμνήσεις από την παιδική τους ηλικία. Η χρήση αλκοόλ και ελαφρών ναρκωτικών τους βοηθάει να έρθουν ακόμα πιο κοντά, κάνοντας τους να αναθεωρήσουν το σεξουαλικό τους προσανατολισμό. Στο τέλος της ταινίας καταλήγουν να ερωτεύεται ο ένας τον άλλον.

## Ηθοποιοί
*Μπρούνο Βινάου στον ρόλο του Μπρούνο (Bruno)
*Λούκας Φεράρο στον ρόλο του Πάμπλο (Pablo)
*Μερσέντες Κουιντέρος στον ρόλο της Λάουρας (Laura)
*Ντάμιαν Καντούτσι στον ρόλο του Βίκτορ (Victor)
*Άννα Λουτσία Άντονι στον ρόλο της Άννας (Ana)
*Καρολίνα Στεγκμάγιερ στον ρόλο της Βερόνικας (Verónica)
*Αντονία Ντε Μικέλις στον ρόλο της μητέρας του Βίκτορ
*Αριέλ Νουνιέζ Ντι Κρότσε στον ρόλο του Χαβιέ

## Προβολές

Η ταινία προβλήθηκε στο Buenos Aires International Festival of Independent Cinema (BAFICI), στο Rome International Film Festival, στο BFI London Film Festival και σε φεστιβάλ ταινιών στην Αβάνα, στο Παλμ Σπρινγκς, στο Μπιλμπάο, στην Τουλούζη, το Άμστερνταμ και τη Μελβούρνη.

## Δείτε επίσης
*Χαβάη (ταινία)

## Πηγές
*Boys Will Be Boys
*Plan B

## Εξωτερικοί σύνδεσμοι
*

Κατηγορία:Ταινίες του 2013
Κατηγορία:Αργεντινικές κωμικές ταινίες
Κατηγορία:Ισπανόφωνες ταινίες
Κουμπιά (νομαρχία)

Η **Κουμπιά** (γαλλ: Koubia) είναι μία από τις πέντε νομαρχίες της περιφέρειας Λαμπέ στη Γουινέα. Πρωτεύουσα είναι η Κουμπιά.

## Γεωγραφία
Η Κουμπιά βρίσκεται βορειοδυτικά της Γουινέας και κεντρικά του Λαμπέ. Συνορεύει στα νότια με το Τουγκουέ, στα βόρεια με το Μαλί (νομαρχία), στα δυτικά με το Λαμπέ, στα νότια με την Νταλαμπά και στα βόρεια με το Μαλί.

## Δήμοι

* Γκαντά-Βουντού (Gadha-Woundou)
* Κουμπιά-Σεντρ (Koubia-Centre)
* Ματακαού (Matakaou)
* Μισσιρά (Missira)
* Πιλιμινί (Pilimini)
* Φαφαγιά (Fafaya)

## Πηγές
* Αγγλική Βικιπαίδεια (Koubia Prefecture)

## Δείτε επίσης
* Νομαρχίες της Γουινέας

Κ
Strangers to Ourselves

Το "**Strangers to Ourselves**" είναι το έκτο άλμπουμ των Modest Mouse. Κυκλοφόρησε στις 17 Μαρτίου του 2015 από την Epic Records. Κυκλοφόρησε 8 χρόνια μετά το "We Were Dead Before the Ship Even Sank, σημειώνοντας το μεγαλύτερο κενό μεταξύ στούντιο άλμπουμ στην ιστορία της μπάντας. Οι Modest Mouse ηχογράφησαν υλικό για 2 άλμπουμ στις συνεδρίες τους, αλλά τα τραγούδια του δεύτερου άλμπουμ δεν είναι έτοιμα για κυκλοφορία ακόμα. Το εξώφυλλό του άλμπουμ είναι μια εναέρια φωτογραφία του Venture Out RV Resort, το οποίο βρίσκεται στη Mesa της Αριζόνα.

## Κομμάτια
Όλοι οι στίχοι γράφτηκαν από τον Isaac Brock, εκτός του "God is an Indian and You're an Asshole" που γράφτηκαν από τον Jeremiah Green. Όλη η μουσική γράφτηκε από τους Modest Mouse. 

### Έκδοση βινυλίου

## Συντελεστές
* Isaac Brock - μπάσο, eBow, Fender Rhodes, κιθάρα, 12χορδη κιθάρα, βαρύτονη κιθάρα, συνθεσάιζερ Korg, mellotron, πιάνο, παραγωγός, φωνή
* Jeremiah Green - κόνγκας, τζέμπε, ντραμς, ηλεκτρικά ντραμς, κιθάρα, καλίμπα, συνθεσάιζερ Korg, sequencers, βιμπράφωνο, φωνητικά, σφύριγμα
* Lisa Molinaro - μπάσο, τσέλο, βιόλα, φωνητικά
* Russell Higbee - μπάσο, μπάσο upright, κορνέτο, ευφώνιο, Fender Rhodes, κιθάρα, βαρύτονη κιθάρα, καλίμπα, όργανο, ηλεκτρικό όργανο, όργανο pump, βιμπράφωνο, φωνητικά
* William Slater - μπάντζο, Fender Rhodes, πιάνο, συνθεσάιζερ, φωνητικά
* Tom Peloso - μπάσο, κορνέτο, Fender Rhodes, ακουστική κιθάρα, καλίμπα, πιάνο, πιάνο upright, συνθεσάιζερ, φωνητικά
* Dann Gallucci - μηχάνημά ντραμς, κιθάρα, ακουστική κιθάρα, sequencing, συνθεσάιζερ
* Jim Fairchild - Fender Rhodes, κιθάρα, γιουκαλίλι, φωνητικά
* Davey Brozowski - κρουστά
* Tristan Forney - τούμπα
* Jose Medeles - ντραμς, κρουστά, βιμπράφωνο
* James Mercer - φωνητικά
* Corrina Repp - φωνητικά
* Maureen Pandos - μπάσο upright
* Seth Lorinczi - μπάσο, μηχανικός
* Tucker Martine - κρουστά, παραγωγός
* Ben Massaralla- κρουστά, sonic enhancements
* Ryan Baldoz - ηχολήπτης, μπάσο
* Beau Raymond - μηχανικός
* Greg Calbi - mastering
* Brandon Eggleston - μηχανικός
* Clay Jones - μηχανικός, παραγωγός
* Brian Deck - παραγωγός
* John McEntire - μηχανικός, μίξινγκ
* Griffin Rodriguez - μηχανικός
* Daniel Schlett - βοηθός μίξινγκ
* Chris Shaw - μίξινγκ
* Jeremy Sherrer - μηχανικός, μίξινγκ, προγραμματισμός, τύμβαλα, φωνητικά
* Andrew Weiss - παραγωγός
* Darrin Wiener - μηχανικός, field recording, προγραμματισμός, Roland MC-303, sound manipulation, συνθεσάιζερ
* Joe Zook - μίξινγκ

## Θέσεις στα τσάρτς
* Αυστραλία- 15
* Νέα Ζηλανδία - 39
* Βέλγιο (Φλάνδρα) - 133
* Γερμανία - 47
* Ελβετία - 96
* Ηνωμένο Βασίλειο - 28
* ΗΠΑ - 3

## Παραπομπές


Κατηγορία:Άλμπουμ του 2015
Ισαάκ Κίζε Τελέν

Ο **Ισαάκ Κίζε Τελέν** (γεννημένος στις 24 Ιουνίου 1992 στο Έρεμπρο της Σουηδίας) είναι Σουηδός διεθνής ποδοσφαιριστής, ο οποίος αγωνίζεται στη θέση του επιθετικού για λογαριασμό της Ζιροντέν Μπορντό.

## Βιογραφία
### Συλλογική Καριέρα
Το 2011, ο επιθετικός πραγματοποίησε το μεγάλο άλμα, αγωνιζόμενος για πρώτη φορά στην πρώτη κατηγορία του σουηδικού ποδοσφαίρου με τα χρώματα της ΙΦΚ Νόρσεπιγκ ΦΚ. Πραγματοποίησε την πρώτη του συμμετοχή σε ηλικία 19 ετών, ενώ αγωνίστηκε συνολικά δυόμισι σεζόν με τα χρώματα του συλλόγου.

Το ιδιαιτέρως νεαρό της ηλικίας του, σε συνδυασμό με το ταλέντο του, τράβηξαν το ενδιαφέρον αρκετών συλλόγων και ο Ισαάκ Κίζε Τελέν μεταγράφηκε στη συνέχεια στη Μάλμε ΦΦ, κατόχου του τίτλου του πρωταθλήματος και προκριθείσας για το ΟΥΕΦΑ Τσάμπιονς Λιγκ μετά το πέρας της προκριματικής φάσης. Τα πράγματα, τότε, εξελίχθηκαν αρκετά γρήγορα. Σε διάστημα λίγων εβδομάδων, κατάφερε να καθιερωθεί ως ένα μεγάλο ταλέντο του σουηδικού ποδοσφαίρου, αγωνίστηκε για πρώτη φορά στο Τσάμπιονς Λιγκ και διακρίθηκε στο πρωτάθλημα, όπου σημείωσε 5 τέρματα σε 14 συμμετοχές. Αγωνιζόμενος ως βασικός στις ευρωπαϊκές διοργανώσεις (6 συμμετοχές, 1 ασίστ), το ίδιο διάστημα πέτυχε να κληθεί στην εθνική ομάδα της χώρας.

Έπειτα από διάστημα παραμονή, μόλις, έξι μηνών στη Μάλμε ΦΦ, μεταγράφηκε επισήμως στη Ζιροντέν Μπορντό στις 22 Ιανουαρίου 2015. Πέτυχε το πρώτο του τέρμα με την Μπορντό στις 31 Φεβρουαρίου 2015 στη διάρκεια μιας αναμέτρησης απέναντι στη Ρενς.

### Διεθνής Καριέρα
Στις 14 Οκτωβρίου 2014, βοήθησε την Εθνική Σουηδίας U21 να προκριθεί για το Ευρωπαϊκό Πρωτάθλημα U21 του 2015, πετυχαίνοντας δύο τέρματα απέναντι στη Γαλλία σε επαναληπτικό αγώνα μπαράζ. Χάρη στα δυο του τέρματα, η Σουηδία πήρε τη νίκη με σκορ 4-1 έπειτα από μια ήττα με σκορ 0-2 στην πρώτη αναμέτρηση που είχε διεξαχθεί στη Γαλλία. 

Η πρώτη συμμετοχή του Ισαάκ Κίζε Τελέν με την πρώτη ομάδα της Σουηδίας ήρθε στις 18 Νοεμβρίου 2014, σε μια αναμέτρηση με αντίπαλο τη Γαλλία στο Σταντ Βελοντρόμ της Μασσαλίας, όπου η Γαλλία επικράτησε με σκορ 1-0.

## Διακρίσεις
; Μάλμε ΦΦ
* **[[Πρωτάθλημα ποδοσφαίρου Σουηδίας|Πρωτάθλημα Σουηδίας]]** (**1**) :
** Πρωταθλητής : 2014.

* **[[Σούπερ Καπ Σουηδίας]]** (**1**) :
** Κυπελλούχος : 2014.

## Παραπομπές


## Εξωτερικοί Σύνδεσμοι
* Προφίλ του Ισαάκ Τελέν στο footballdatabase.eu
*  Προφίλ του Ισαάκ Τελέν στο www.transfermarkt.com

Κατηγορία:Ποδοσφαιριστές Εθνικής Σουηδίας
Κατηγορία:Ποδοσφαιριστές Εθνικής Σουηδίας U21
Κατηγορία:Ποδοσφαιριστές Εθνικής Σουηδίας U17
Κατηγορία:Ποδοσφαιριστές ΙΦΚ Νόρσεπιγκ
Κατηγορία:Ποδοσφαιριστές Μάλμε ΦΦ
Κατηγορία:Ποδοσφαιριστές Ζιροντέν Μπορντό
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές ΣΚ Μπέβερεν
What a Terrible World, What a Beautiful World

Το "**What a Terrible World, What a Beautiful World**" είναι το έβδομο άλμπουμ των The Decemberists. Κυκλοφόρησε στις 20 Ιανουαρίου 2015. Ο τίτλος του άλμπουμ αναφέρεται στο τραγούδι "12/17/12". Την ημέρα αυτή ο Μπαράκ Ομπάμα έκανε την ομιλία του για την επίθεση στο σχολείο Σάντι Χουκ. Ο τίτλος του άλμπουμ εκφράζει τα πικρά συναισθήματα του Colin Meloy για την επίθεση που ήρθαν σε σύγκρουση με την χαρούμενη προσωπική του ζωή.

## Κομμάτια
Όλα τα κομμάτια γράφτηκαν από τον Colin Meloy

## Συντελεστές
* Colin Meloy - φωνή, ακουστική κιθάρα, ηλεκτρική κιθάρα, μπουζούκι, φυσαρμόνικα, φωνητικά
* Chris Funk - ακουστική κιθάρα, ηλεκτρική κιθάρα, μπουζούκι, μπάντζο, μαντολίνο
* Jenny Conlee - πιάνο, όργανο Hammond, βιμπράφωνο, ακορντεόν, πλήκτρα
* Nate Query - μπάσο, μπάσο upright
* John Moen - ντραμς, κρουστά, φωνητικά
* Rachel Flotard, Kelly Hogan, Laura Veirs, Ragen Fykes, Moorea Masa - φωνητικά
* Kyleen King, Laura Veirs, Allison Hall, Bridgit Jacobson, Carson Ellis, Michael Finn, Jeremy Swatzky, Shelley Short, Steven Watkins, Ritchie Young, Moorea Masa - χορωδία στο "The Singer Addresses His Audience" 
* Chris Funk, Nate Query, John Moen, Jason Colton, Tucker Martine - "Anti-Summersong" Narrator Support Gang
* Rob Moose - βιολί
* Kyleen King - βιόλα
* Patti King - βιολί
* Anna Fritz - τσέλο
* Victor Nash - τρομπέτα
* Tucker Martine - παραγωγός, ηχολήπτης, μίξινγκ
* Rob Moose - ενορχήστρωση εγχόρδων
* Stephen Marcussen - mastering
* Michael Finn - βοηθός μηχανικός
* Jeri Heiden, Glen Nakasako - σχέδιο
* Carson Ellis - σχέδια και lettering
* Autumn de Wilde - φωτογραφία

## Θέσεις στα τσάρτς
* Αυστραλία - **27**
* Βέλγιο (Φλάνδρα) - **122**
* Ολλανδία - **27**
* Νέα Ζηλανδία - **28**
* Ιταλία - **90**
* ΗΠΑ - **7**

## Παραπομπές


Κατηγορία:Άλμπουμ του 2015
Αμπντελκαντέρ Μπεν Μπουαλί

Ο **Αμπντελκαντέρ Μπεν Μπουαλί** (γεννημένος στις 25 Οκτωβρίου 1912 στην Ταμεντραρά, στην κοινότητα του Σεντζάς, στην Αλγερία και αποβιώσας στις 23 Φεβρουαρίου 1997 στο Αλγέρι) ήταν πρώην Γάλλος ποδοσφαιριστής, αλγερινής καταγωγής, ο οποίος αγωνιζόταν στην θέση του αριστερού αμυντικού.

## Καριέρα
Αγωνίστηκε για μία φορά με την Εθνική Γαλλίας το 1937, ενώ αγωνιζόταν στην Ολιμπίκ Μαρσέιγ. Η μοναδική του αυτή διεθνής συμμετοχή έλαβε χώρα στις 23 Μαΐου 1937 με αντίπαλο την Ιρλανδία σε φιλική αναμέτρηση η οποία διεξήχθη στο Σταντ Ολιμπίκ Υβ-ντυ-Μανουάρ στην Κολόμπ (ήττα με σκορ 2-0 των *Bleus*). Ο Μπεν Μπουαλί αποτέλεσε στέλεχος της αποστολής της Εθνικής Γαλλίας που έλαβε μέρος στο Παγκόσμιο Κύπελλο του 1938, ωστόσο δεν αγωνίστηκε σε καμία από τις δύο αναμετρήσεις των *Bleus*.

Σε συλλογικό επίπεδο, αγωνίστηκε μεταξύ άλλων στην Ρασίνγκ Ουνιβερσιτέρ ντ'Αλζέ και την Ολιμπίκ Μαρσέιγ (1935-1938). Αναδείχτηκε πρωταθλητής Γαλλίας το 1937 (28 συμμετοχές επί συνόλου 30 αναμετρήσεων την σεζόν 1937-38) και κατέκτησε το Κύπελλο Γαλλίας το 1938 με την Ολιμπίκ Μαρσέιγ.

Απεβίωσε σε ηλικία 84 ετών, στις 23 Φεβρουαρίου 1997, στο Νοσοκομείο Μουσταφά Πασά του Αλγερίου.

## Σταδιοδρομία
* 1933-1935 :  ΣΟ Μονπελιέ 
* 1935-1936 :  ΦΚ Σετ
* 1936-1938 :  Ολιμπίκ Μαρσέιγ 
* 1938-1939 :  Ρασίνγκ Κλαμπ ντε Φρανς

## Παραπομπές


## Εξωτερικοί Σύνδεσμοι
* Προφίλ - Γαλλική Ομοσπονδία Ποδοσφαίρου 
* Προφίλ - Eu-Football Info

Κατηγορία:Αλγερινοί ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Μονπελιέ ΕΣΚ
κατηγορία:Ποδοσφαιριστές ΦΚ Σετ
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Ρασίνγκ Κλαμπ ντε Φρανς
Κατηγορία:Ποδοσφαιριστές Παγκοσμίου Κυπέλλου 1938
Sixpence None the Richer (άλμπουμ)

μικρογραφία|δεξιά|Το εξώφυλλο της παγκόσμιας έκδοσης
μικρογραφία|δεξιά|Το εξώφυλλο της ιαπωνικής έκδοσης

Το "**Sixpence None the Richer**" είναι το ομώνυμο τρίτο άλμπουμ των "Sixpence None the Richer". Κυκλοφόρησε στις 22 Νοεμβρίου του 1997 από την Squint και επανακυκλοφόρησε το 1999, μετά από την επιτυχία του single "Kiss Me", από την Elektra. Συμπεριλήφθηκε στη λίστα "CCM Presents: The 100 Greatest Albums in Christian Music" στο #19.

## Κομμάτια
Όλα τα κομμάτια γράφτηκαν από τον Matt Slocum εκτός από τα σημειωμένα
# "We Have Forgotten" – 5:07
# "Anything" – 4:44
# "The Waiting Room" (Slocum/Chris Donohue) – 5:15
# "Kiss Me" – 3:30
# "Easy to Ignore" (Leigh Nash) – 3:52
# "Puedo Escribir" (Slocum/Dale Baker/J.J. Plasencio/Πάμπλο Νερούδα) – 3:45
# "I Can't Catch You" – 4:12
# "The Lines of My Earth" – 4:26
# "Sister, Mother" – 3:05
# "I Won't Stay Long" (Sam Ashworth) – 2:15
# "Love" – 3:56
# "Moving On" (Slocum/Donohue) – 3:56
# "There She Goes" (Lee Mavers) – 2:42

* Στην περιορισμένη έκδοση βινυλίου το κομμάτι "Sad But True" αντικαθιστά τα "Puedo Escribir" και "Easy to Ignore". Το "There She Goes" εμφανίζεται στο άλμπουμ μόνο στην επανακυκλοφορία του 1999.

## Συντελεστές
* Leigh Nash – φωνή
* Matt Slocum – κιθάρα, τσέλο, ενορχήστρωση εγχόρδων, wurlitzer κ.α.
* Dale Baker – κρουστά, ντραμς
* J.J. Plasencio – μπάσο, μπάσο upright
* Sean Kelly – κιθάρα
* Justin Cary – βιολί
* David Davidson – βιολί
* Chris Donohue – μπάσο
* Tom Howard – πιάνο
* Peter Hyrka – βιολί
* Phil Madeira – όργανο Hammond
* Mark Nash – κύμβαλα, hi hat
* John Mark Painter – ακορντεόν, κουδούνια, ούτι, τρομπέτα, hurdygurdy, mellotron κ.α.
* Al Perkins – κιθάρα pedal steel
* Antoine Silverman – βιολί
* Kristin Wilkinson – βιόλα
* Steve Taylor - παραγωγός
* Ryan Freeland, Chris Grainger, Andreas Krause, Russ Long, John Mark Painter, Tony Palacios, Tara Wilson - μηχανικοί
* Bob Clearmountain, Russ Long, Tom Lord-Alge - μίξινγκ
* Bob Ludwig - mastering
* Nathaniel Tarn - επεξεργασία
* W.S. Merwin - μετάφραση
* Gina R. Binkley - διεύθυνση σχεδίου
* Beth Lee - καλλιτεχνική διεύθυνση
* Janice Booker - σχέδιο
* D.L. Taylor - σχέδιο
* Ben Pearson, Randee Saint Nicholas - φωτογραφία
* D.L. Taylor - εξώφυλλο
* Toni Armani - στυλίστας

## Θέσεις στα τσάρτς

**Singles**

## Παραπομπές


Κατηγορία:Άλμπουμ του 1997
Νικόλαος Κλείτος

Ο **Νικόλαος Κλείτος** (Άγιος Χριστόφορος Σερρών, 1929 - 10 Απριλίου 2024) ήταν Έλληνας πολιτικός.

Γεννήθηκε το 1929 στον Άγιο Χριστόφορο Σερρών. Σπούδασε νομικά και οικονομικά στο Αριστοτέλειο Πανεπιστήμιο Θεσσαλονίκης. Διετέλεσε βουλευτής Σερρών με τη Νέα Δημοκρατία από το 1974 μέχρι το 1993, και χρημάτισε υφυπουργός Εσωτερικών (1990-1991) και υπουργός Εσωτερικών (1991-1992) στην κυβέρνηση Μητσοτάκη. Το 1993 προσχώρησε στην Πολιτική Άνοιξη.

Σύζυγός του είναι η Αγγελική Κλείτου.

Κόρη του είναι η δημοσιογράφος Λίνα Κλείτου.

Απεβίωσε σε ηλικία 95 ετών στις 10 Απριλίου 2024.

## Πηγές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Σερρών
Κατηγορία:Έλληνες υφυπουργοί Εσωτερικών
Κατηγορία:Έλληνες υπουργοί Εσωτερικών
Κατηγορία:Απόφοιτοι της Νομικής Σχολής του Αριστοτελείου Πανεπιστημίου Θεσσαλονίκης
Μητροπολιτική Αστυνομική Υπηρεσία

Η **Μητροπολιτική Αστυνομία** (αγγλικά: *Metropolitan Police Service*, **MPS**, γνωστή ανεπίσημα ως *the Met*) είναι περιφερειακή αστυνομική δύναμη, υπεύθυνη για την επιβολή του νόμου στην ευρύτερη περιοχή του Λονδίνου, με εξαίρεση το Σίτι του Λονδίνου (Square Mile), στο οποίο έχει δικαιοδοσία η Αστυνομία του Σίτι του Λονδίνου. Η Μητροπολιτική Αστυνομία έχει επίσης σημαντικές εθνικές αρμοδιότητες, όπως ο συντονισμός και η καθοδήγηση σε θέματα καταπολέμησης της τρομοκρατίας και η προστασία της βρετανικής βασιλικής οικογένειας και των ανώτερων στελεχών της κυβέρνησης της Αυτής Μεγαλειότητας.

Από τον Οκτώβριο του 2011, στη Μητροπολιτική Αστυνομία απασχολούνται 48.661 υπάλληλοι. Σε αυτούς περιελάμβανονται 31.478 αστυνομικοί, 13.350 ως πολιτικό προσωπικό και 3.831 μη ορκισμένοι αστυνομικοί για την υποστήριξη της κοινότητας. Ο αριθμός αυτός δεν περιλαμβάνει τους 5.479 Ειδικούς Χωροφύλακες, οι οποίοι εργάζονται με καθεστώς μερικής απασχόλησης (τουλάχιστον 16 ώρες το μήνα) και οι οποίοι έχουν τις ίδιες εξουσίες και όμοια στολή με τους συναδέλφους τους. Το γεγονός αυτό καθιστά την Μητροπολιτική Αστυνομία τη μεγαλύτερη αστυνομική δύναμη στο Ηνωμένο Βασίλειο από ένα σημαντικό περιθώριο, και μία από τις μεγαλύτερες στον κόσμο.

Ο Επίτροπος της Μητροπολιτικής Αστυνομίας, κοινώς γνωστός ως Αρχηγός, είναι ο επικεφαλής της υπηρεσίας, υπεύθυνος και υπόλογος στο Γραφείο του Δημάρχου για την Αστυνόμευση και την Εγκληματικότητα. Τη θέση του Επιτρόπου κατείχαν αρχικά από κοινού οι Σερ Τσαρλς Ρόουαν και Σερ Ρίτσαρντ Μέιν.

Υπάρχει ένας αριθμός άτυπων ονομασιών και συντομογραφιών για τη Μητροπολιτική Αστυνομία, η πιο συνηθισμένη είναι *the Met*. Στην καθομιλουμένη του Λονδίνου (Cockney slang), μερικές φορές αναφέρεται ως *Old Bill*. Στο καταστατικό της αναφέρεται με πεζά ως «μητροπολιτική αστυνομική δύναμη» (metropolitan police force) ή «μητροπολιτική αστυνομία» (metropolitan police), χωρίς το «υπηρεσία». Η Μητροπολιτική Αστυνομία αναφέρεται επίσης με τη μετωνυμία **Σκότλαντ Γιαρντ** (Scotland Yard), λόγω της θέσης της αρχικής έδρας της σε ένα δρόμο που ονομάζεται *Great Scotland Yard* στο Γουάιτχαλ. Σημερινή έδρα της Μητροπολιτικής Αστυνομίας είναι η Νέα Σκότλαντ Γιάρντ (New Scotland Yard), στη Βικτώρια.

## Παραπομπές


## Εξωτερικοί σύνδεσμοι
* 
* 

Κατηγορία:Λονδίνο
Κατηγορία:Σώματα ασφαλείας
Άννα Λαουτάρη-Γκριτζάλα

Η **Άννα Λαουτάρη-Γκριτζάλα** είναι Ελληνίδα παιδαγωγός, συγγραφέας, στιχουργός και μουσικοσυνθέτης τραγουδιών για παιδιά. Mε την ολοκλήρωση του γυμνασίου σπούδασε παιδαγωγός, και κατόπιν συνέθεσε παιδική μουσική τη δεκαετία του 1970.

Τον Δεκέμβριο του 1993 η Ακαδημία Αθηνών την βράβευσε για το έργο της για τη διεθνή έκθεση ζωγραφικής τυφλών παιδιών. Είναι Ιδρύτρια και Πρόεδρος του Κέντρου Διεθνούς Παιδικής Εκθέσεως Ζωγραφικής στην ΕΛλάδα. Το 1997 υπήρξε υποψήφια για το Βραβείο NOBEL Ειρήνης. Το Μάρτιο του 2008 έλαβε το Βραβείο "Πρόσωπο της Χρονιάς" απο το Υπουργείο Υγείας και Κοινωνικής Αλληλεγγύης για την πολυετή προσφορά της στον εθελοντισμό.

## Συγγραφικό έργο
Έχει συγγράψει τα παρακάτω παιδικά διηγήματα και παραμύθια:
* *Καλλιτεχνική αγωγή*, Εκδόσεις Δεδεμάδης, 2012, ISBN 978-960-9482-36-3
* *Ημερολόγιο 2012*: Ξεχασμένα παιχνίδια, Εκδόσεις Μίλητος, 2011, ISBN 978-960-6617-70-6
* *Ημερολόγιο 2011*: Ξεχασμένα παιχνίδια, Εκδόσεις Μίλητος, 2010, ISBN 978-960-6617-64-5
* *Ημερολόγιο 2010*: Ξεχασμένα παιχνίδια, Εκδόσεις Μίλητος, 2009, ISBN 978-960-6617-58-4
* *Tα τυφλά παιδιά ζωγραφίζουν: Κέντρο διεθνούς παιδικής εκθέσεως ζωγραφικής στην Ελλάδα*, Scientific Publications, Limited, 2006, ISBN 9608908809
* *Τα ξεχασμένα παιχνίδια*, Εκδόσεις Μίλητος, 2004, ISBN 960-8340-90-Χ, ISBN 978-960-8340-90-9
* *Χριστός Ανέστη*, Εκδόσεις Αστήρ, 2002, SBN 960-203-481-5, ISBN 978-960-203-481-1
* *Οι 12 μήνες του χρόνου*, Εκδόσεις Ντουντούμη, 2000, ISBN 960-7026-83-7, ISBN 978-960-7026-83-5
* *Οι μεγάλοι παραμυθάδες*, Εκδόσεις Αγγελάκη [διασκευή], 1999, ISBN 960-85549-5-0(set), ISBN 978-960-85549-5-5, ISBN 960-85549-8-5, ISBN 978-960-85549-8-6
* *Ο ταξιδευτής της αγάπης και της ειρήνης*, Εκδόσεις Φυτράκη, 1996, ISBN 960-7038-48-7, ISBN 978-960-7038-48-7
* *Τα παραμύθια της παιδικής χαράς*, Εκδόσεις Αστήρ, 1992, ISBN 960-203-045-3, ISBN 978-960-203-045-5
* *Οι πρώτες μου γνώσεις*, Εκδόσεις Αστήρ, 1984
* *Ζωγραφίζω παραμύθια*, Εκδόσεις Ντουντούμη, 1984, ISBN 960-7026-41-1, ISBN 978-960-7026-41-5
* *Καλώς τον Άη Βασίλη*, Εκδόσεις Άγκυρα, 1984, ISBN 960-234-365-6, ISBN 978-960-234-365-4
* *Τα παραμύθια του Εθνικού Κήπου*, Εκδόσεις Αγγελάκη, 1984, ISBN 960-85606-0-8, ISBN 978-960-85606-0-4

## Δισκογραφία
* 1969 - Παιδικά τραγούδια
* 1971 - Άννα Λαουτάρη - 15 παιδικά τραγούδια

## Παραπομπές


## Εξωτερικοί σύνδεσμοι
* Με τα μάτια της ψυχής! paidevo.gr

Κατηγορία:Έλληνες παιδαγωγοί
Κατηγορία:Έλληνες συγγραφείς του 20ού αιώνα
Κατηγορία:Έλληνες συγγραφείς του 21ου αιώνα
Κατηγορία:Έλληνες στιχουργοί
Κατηγορία:Έλληνες συνθέτες
Κατηγορία:Ελληνίδες τηλεπαρουσιάστριες
Γλώσσες Τάι-Καντάι

Η **γλωσσική ομάδα Τάι-Καντάι** αποτελείται από τονικές γλώσσες που ομιλούνται στη Νότια Κίνα και τη Νοτιοανατολική Ασία. Συμπεριλαμβάνουν τις γλώσσες Τάι και Λάος, τις εθνικές γλώσσες της Ταϊλάνδης και του Λάος αντίστοιχα. Υπάρχουν περίπου 100 εκατομμύρια ομιλητές στον κόσμο. Ο Εθνολόγος έχει καταγράψει 96 γλώσσες σε αυτή τη γλωσσική ομάδα με τις 62 να είναι παρακλάδι της γλώσσας Τάι. Η πολυμορφία αυτής της γλωσσικής ομάδας στην Νότια Κίνα υποδεικνύει ότι εκεί πρέπει να ήταν  η αρχή της. Το παρακλάδι Τάι μετακινήθηκε νότια στη Νοτιοανατολική Ασία μόλις πριν 1000 χρόνια, ιδρύοντας τα έθνη που αργότερα έγιναν η Ταϊλάνδη και το Λάος εκεί όπου θεωρείται περιοχή της αυστροασιατικής ομάδας γλωσσών. Η ονομασία Τάι-Καντάι προέρχεται από μια απαρχαιωμένη διακλάδωση αυτής της γλωσσικής οικογένειας. Όμως το παρακλάδι Καντάι δεν νοείται χωρίς την γλώσσα Τάι και έτσι πολλές φορές όλη αυτή η γλωσσική ομάδα ονομάζεται και μόνο Καντάι.

Αυτή η γλωσσική ομάδα θεωρείτο μέρος της Σινοθιβετιανής ομάδας αλλά στις μέρες μας έξω από τα σύνορα της Κίνας κατατάσσεται ως αυτόνομη ομάδα. Υπάρχουν πολλές λέξεις παρόμοιες με τη Σινοθιβετιανή ομάδα. Όμως αυτές οι λέξεις σπάνια βρίσκονται σε όλα τα παρακλάδια αυτής της ομάδας και δεν συμπεριλαμβάνουν βασικό λεξιλόγιο υποδεικνύοντας ότι αυτές οι λέξεις είναι παλιά δάνεια. Πολλοί δυτικοί μελετητές έχουν παρουσιάσει ενδείξεις ότι αυτή η ομάδα σχετίζεται με την Αυστρονησιακή ομάδα ή έστω με ένα παρακλάδι της.


Κατηγορία:Γλώσσες της Ασίας
Κίμων Βασιλειάδης

Ο **Κίμων Βασιλειάδης** (Αίγιο, 6 Μαρτίου 1914 -  1993)ήταν Έλληνας δικηγόρος. Από τις 19 Ιανουαρίου 1957 ως τις 3 Δεκεμβρίου του ίδιου χρόνου υπήρξε Νομάρχης Ιωαννίνων. Νωρίτερα είχε υπηρετήσει ως νομάρχης και σε άλλους νομούς.

## Βιογραφία
Γεννήθηκε στο Αίγιο. Ήταν γιος του Ιωάννη Βασιλειάδη και σπούδασε Νομικά και Πολιτικές Επιστήμες στην Αθήνα. Άσκησε το δικηγορικό επάγγελμα στην ελληνική πρωτεύουσα από το 1938 ως το 1949 και εν συνεχεία ανέλαβε νομάρχης κατά σειρά Ευρυτανίας (1949-50), Κιλκίς, Λαρίσης (Μάρτιος 1953), Τρικάλων και Ιωαννίνων. Μετά τη θητεία του ως νομάρχης διορίστηκε Γενικός Επιθεωρητής Διοίκησης. 

Ήταν υπηρεσιακός υφυπουργός Εσωτερικών στην κυβέρνηση εθνικής ενότητας του Κ.Καραμανλή από τις 9 Οκτωβρίου 1974 ως τις 21 Νοεμβρίου 1974.

Ήταν παντρεμένος με τη Λίλιαν Ζάννου αλλά δεν είχαν παιδιά.

## Παραπομπές


Κατηγορία:Έλληνες υφυπουργοί Εσωτερικών
Κατηγορία:Νομάρχες Ευρυτανίας
Κατηγορία:Νομάρχες Ιωαννίνων
Κατηγορία:Νομάρχες Κιλκίς
Κατηγορία:Νομάρχες Λάρισας
Κατηγορία:Νομάρχες Τρικάλων
Διαδικασία ανάπτυξης λογισμικού

Στην τεχνολογία λογισμικού, η **μεθοδολογία ανάπτυξης λογισμικού** (ή **διαδικασία ανάπτυξης λογισμικού** ή **ανάπτυξης εφαρμογών**) είναι μία διαίρεση της ανάπτυξης λογισμικού σε διακριτές φάσεις (ή στάδια) με σκοπό τον καλύτερο σχεδιασμό και διαχείριση.

Κοινές μεθοδολογίες περιλαμβάνουν τη μέθοδο του κύκλου ζωής (καταρράκτη), του πρωτοτύπου, την επαυξητική μέθοδο, τη σπειροειδή ανάπτυξη, τη μέθοδο ταχείας ανάπτυξης, του ακραίου προγραμματισμού και την ευέλικτη μεθοδολογία.

## Εξωτερικοί σύνδεσμοι
## Παραπομπές


Κατηγορία:Ανάπτυξη λογισμικού
Κατηγορία:Μηχανική λογισμικού
Αχιλλέας Κολιούσης

Ο **Αχιλλέας Κολιούσης** (1940 - 10 Μαΐου 2006)  ήταν Έλληνας πολιτικός μηχανικός, βουλευτής και υφυπουργός.

## Πολιτική σταδιοδρομία
Γεννήθηκε στην Παραμυθιά και σπούδασε πολιτικός μηχανικός στο Εθνικό Μετσόβειο Πολυτεχνείο. Ιδρυτικό στέλεχος του ΠΑΣΟΚ, εξελέγη βουλευτής στη Θεσπρωτία στις εκλογές του 1977 και επανεξελέγη το 1981 και το 1985. Στην κυβέρνηση του Ανδρέα Παπανδρέου ανέλαβε υφυπουργός Γεωργίας από τις 25 Απριλίου ως τις 31 Οκτωβρίου 1986.

Διορίστηκε Νομάρχης Ιωαννίνων το 1993, υπηρετώντας ως τα τέλη του 1994.

Πέθανε το Μάιο του 2006.

## Παραπομπές


Κατηγορία:Νομάρχες Ιωαννίνων
Κατηγορία:Βουλευτές Θεσπρωτίας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υφυπουργοί Γεωργίας
Δημήτριος Μοάτσος

Ο **Δημήτριος Μοάτσος** (Ρέθυμνο 1927 - Αθήνα 2001)  ήταν Έλληνας δικηγόρος και πολιτικός από το Ροδάκινο Ρεθύμνου. Υπηρέτησε ως νομάρχης, βουλευτής και υπουργός. 

## Βιογραφία
Σπούδασε νομικά και πολιτικές επιστήμες στο Πανεπιστήμιο Αθηνών. Αρχικά δικηγόρησε στο Ρέθυμνο (στο Πρωτοδικείο) και έπειτα στην Αθήνα. Προήχθη σε αρεοπαγίτη το 1968.

Το 1954 και το 1959 εξελέγη δημοτικός σύμβουλος στο Δήμο Ρεθύμνου (πρόεδρος του Δημοτικού Συμβουλίου το 1957). Την περίοδο 1965-1967 υπηρέτησε ως Νομάρχης Λάρισας, ενώ το 1974 θήτευσε ως Νομάρχης Αττικής. Εξελέγη για πρώτη φορά βουλευτής στην εκλογική περιφέρεια Ρεθύμνου στις εκλογές του 1974 με τη Νέα Δημοκρατία. Από τις 21 Νοεμβρίου 1974 ως τις 10 Σεπτεμβρίου 1976 ήταν υφυπουργός Εσωτερικών στην κυβέρνηση Καραμανλή.  Ήταν υποψήφιος πάλι στο Ρέθυμνο στις εκλογές του 1977 με την ΕΔΗΚ, χωρίς να εκλεγεί.

## Παραπομπές


Κατηγορία:Βουλευτές Ρεθύμνου
Κατηγορία:Νομάρχες Αττικής
Κατηγορία:Νομάρχες Λάρισας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Εσωτερικών
Ευέλικτη μεθοδολογία

Η **ευέλικτη μεθοδολογία** (ή **ευέλικτη ανάπτυξη λογισμικού**, στην αγγλική *agile software development* (**ASD**)) είναι μια ομάδα μεθόδων ανάπτυξης λογισμικού όπου οι απαιτήσεις και οι λύσεις εξελίσσονται μέσω της συνεργασίας μεταξύ αυτοοργανωμένων, διατμηματικών ομάδων εργασίας. Προωθεί τον προσαρμοστικό σχεδιασμό, την εξελικτική ανάπτυξη, την έγκαιρη παράδοση, τη συνεχή βελτίωση, και ενθαρρύνει την ταχεία και ευέλικτη ανταπόκριση στις αλλαγές.

Με πολύ απλά λόγια αφορά τον γρήγορο και σταδιακό σχεδιασμό, παραγωγή και παράδοση ενός υπό-προϊόντος το οποίο μονίμως παρακολουθείται. Παραδίδεται το συντομότερο δυνατόν στον πελάτη, με στόχο την ανάδραση του. Έπειτα το project ξανά σχεδιάζεται με βάση τις νέες απαιτήσεις και συνεχίζεται η διαδικασία έως ότου καλυφθούν όλες οι απαιτήσεις του πελάτη.

Το *Μανιφέστο της ευέλικτης μεθοδολογίας* που για πρώτη φορά καθόρισε τις βασικές έννοιες της ευέλικτης ανάπτυξης, εισήγαγε τον όρο το 2001.

## Εξωτερικοί σύνδεσμοι
* Ευέλικτη μεθοδολογία από το SPRINT SMEs Project στην Ελληνική
* Ελληνική κοινότητα Agile Greece

## Παραπομπές


Κατηγορία:Μεθοδολογία ανάπτυξης λογισμικού
Πέτρος Βάλβης

Ο **Πέτρος Βάλβης** είναι Έλληνας δικηγόρος και πολιτικός, ιδρυτικό στέλεχος του ΠΑΣΟΚ.

Γεννήθηκε το 1938 στην Ερμούπολη Σύρου. Σπούδασε νομικά στο Πανεπιστήμιο Αθηνών.

Διετέλεσε βουλευτής Κυκλάδων του ΠΑΣΟΚ από το 1977 ως το 1989, και χρημάτισε υπουργός Αιγαίου από τον Φεβρουάριο του 1987 ως το Νοέμβριο του 1988.

## Πηγές


Κατηγορία:Έλληνες δικηγόροι του 21ου αιώνα
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Κυκλάδων
Κατηγορία:Έλληνες υπουργοί Αιγαίου
Γιώργος Αδαμόπουλος

Ο **Γιώργος Αδαμόπουλος** (1946 -24 Φεβρουαρίου 2023) ήταν Έλληνας δικηγόρος και πολιτικός, ιδρυτικό στέλεχος του ΠΑΣΟΚ.

Γεννήθηκε το 1946 στη Λάρισα. Σπούδασε νομικά στο Πανεπιστήμιο Αθηνών. Διετέλεσε γραμματέας της Νομαρχιακής Επιτροπής ΠΑΣΟΚ Λάρισας (1979-1982), νομάρχης Πέλλας (1982-1985) και ειδικός γραμματέας στο υπουργείο Οικονομικών (1985-1988).

Από το 1989 έως το 2000 διετέλεσε βουλευτής ΠΑΣΟΚ Λάρισας, και χρημάτισε υφυπουργός Εργασίας από τον Ιούλιο του 1994 μέχρι τον Ιανουάριο του 1996. Διετέλεσε πρόεδρος της ΠΑΕ ΑΕΛ σε δύσκολες περιόδους για την τοπική ομάδα.

Απεβίωσε στις 24 Φεβρουαρίου 2023, σε ηλικία 77 ετών.

## Πηγές


Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Λάρισας
Κατηγορία:Νομάρχες Πέλλας
Κατηγορία:Έλληνες υφυπουργοί Εργασίας
Κατηγορία:Έλληνες πολιτικοί του 20ού αιώνα
Νίκος Γκελεστάθης

Ο **Νικόλαος Γκελεστάθης** (1930 - 30 Αυγούστου 2020) ήταν Έλληνας δικηγόρος και πολιτικός.

Γεννήθηκε στη Δεσφίνα Φωκίδας. Σπούδασε νομικά στο Πανεπιστήμιο Αθηνών.

Εξελέγη βουλευτής Φωκίδας με τη Νέα Δημοκρατία το 1981, 1985, 1989 (Ιούνιο και Νοέμβριο), 1990, 1993, 1996 και 2000.

Διετέλεσε υπουργός Μεταφορών και Επικοινωνιών (1990 - 1992) και υπουργός Δημόσιας Τάξης (1992 - 1993), στην κυβέρνηση Μητσοτάκη.

Κόρη του είναι η Ιωάννα Γκελεστάθη, η οποία εξελέγη για πρώτη φορά βουλευτής με τη Νέα Δημοκρατία στις εκλογές του Μαΐου 2023 για την Β3΄ Εκλογική περιφέρεια Νότιου Τομέα Αθηνών.

## Πηγές


Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Φωκίδας
Κατηγορία:Έλληνες υπουργοί Μεταφορών και Επικοινωνιών
Κατηγορία:Έλληνες υπουργοί Δημοσίας Τάξεως
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες πολιτικοί του 20ού αιώνα
Λελουμά (νομαρχία)

Η **Λελουμά** (γαλλ: Lélouma) είναι μία από τις πέντε νομαρχίες της περιφέρειας Λαμπέ στη Γουινέα. Πρωτεύουσα είναι η Λελουμά.

## Γεωγραφία
Η Λελουμά βρίσκεται βορειοδυτικά της Γουινέας και νοτιοδυτικά του Λαμπέ. Συνορεύει στα βόρεια με το Μαλί (νομαρχία), στα βορειοανατολικά με το Λαμπέ, στα νοτιοανατολικά με την Πιτά, στα νοτιοδυτικά με το Τελιμελέ και στα δυτικά με το Γκαουάλ.

## Δήμοι

* Ερικό (Hérico)
* Κορμπέ (Korbé)
* Λαφού (Lafou)
* Λελουμά-Σεντρ (Lélouma-Centre)
* Λινσάν (Linsan)
* Μαντά (Manda)
* Μπαλαγιά (Balaya)
* Ντζουντού (Djountou)
* Παραβόλ (Parawol)
* Σαγκαλέ (Sagalé)
* Τυανγκέ-Μπορί (Tyanguel-Bori)

## Πηγές
* Αγγλική Βικιπαίδεια (Lélouma Prefecture)

## Δείτε επίσης
* Νομαρχίες της Γουινέας

Λ
Μαλί (νομαρχία)

Το **Μαλί** (γαλλ: Mali) είναι μία από τις πέντε νομαρχίες της περιφέρειας Λαμπέ στη Γουινέα. Πρωτεύουσα είναι το Μαλί.

## Γεωγραφία
Το Μαλί βρίσκεται βορειοδυτικά της Γουινέας και βόρεια του Λαμπέ. Συνορεύει στα νότια με τα Λελουμά, Κουμπιά και Λαμπέ, στα δυτικά με το Γκαουάλ, στα βορειοδυτικά με την Κουνταρά, στα βόρεια με τη Σενεγάλη και στα ανατολικά με το Μαλί (χώρα).

## Δήμοι

* Γιμπερίνγκ (Yimbéring)
* Γκαγιά (Gayah)
* Ινταγιατού (Hidayatou)
* Λεμπεκέρ (Lébékére)
* Μαλί-Σεντρ (Mali-Centre)
* Μαντινά-Βορά (Madina-Wora)
* Μπαλακί (Balaki)
* Ντονγκόλ-Σιγκό (Donghol-Sigon)
* Ντουγκουντουνύ (Dougountouny)
* Σαλαμπαντέ (Salambandé)
* Τελιρέ (Téliré)
* Τουμπά (Touba)
* Φουγκού (Fougou)

## Πηγές
* Αγγλική Βικιπαίδεια (Mali Prefecture)
## Δείτε επίσης
* Νομαρχίες της Γουινέας

## Εξωτερικοί σύνδεσμοι
* 

Μ
Κανάκης (όνομα)

**Κανάκης**, ελληνικό αντρικό κύριο όνομα (όνομα βαφτιστικό).
## Ετυμολογία του ονόματος
Όνομα μεσαιωνικής προέλευσης, από το μεσαιωνικό *κανάκι*, από το  αρχαιοελληνικό *καναχή* «ήχος μετάλλων και μουσικών οργάνων», ουσιαστικό σχηματισμένο σε *-αχή* — πρβλ. *στοναχή* «αναστεναγμός» — που προέρχεται από το ινδοευρωπαϊκό **kan-* «ηχώ, τραγουδώ» (πρβλ. λατινικό *cano*, γαλλικό *chanter*, ισπανικό *cantar*, γοτθικό *hana* «κόκορας», γερμανικό *Hahn*, αγγλικό *hen* «κότα» κ.ά.) — Η σημασιολογική μεταβολή μεταξύ των λέξεων *καναχή* και *κανάκι* είναι παράλληλη προς αυτή του ουσιαστικού *χάδι* (βλ. Χάιδω) 
Κατηγορία:Ανδρικά ελληνικά ονόματα
Κατηγορία:Ονόματα από τη λαϊκή παράδοση
Κατηγορία:Μεσαιωνικά ονόματα
Κατηγορία:Κάρπαθος
Νζερεκορέ (νομαρχία)

Το **Νζερεκορέ** (γαλλ: Nzérékoré) είναι μία από τις έξι νομαρχίες της περιφέρειας Νζερεκορέ στη Γουινέα. Πρωτεύουσα είναι το Νζερεκορέ.

## Γεωγραφία
Το Νζερεκορέ βρίσκεται νότια της Γουινέας και του Νζερεκορέ. Συνορεύει στα βορειοδυτικά με την Μασεντά, στα βορειοανατολικά με την Μπεϋλά, στα ανατολικά με τη Λολά, στα νοτιοδυτικά με το Γιομού και στα νότια με τη Λιβερία.

## Δήμοι
* Βομεϋ (Womey)
* Γιαλενζού (Yalenzou)
* Γκουεκέ (Gouécké) 
* Κομπελά (Kobéla)
* Κοροπαρά (Koropara) 
* Κουλέ (Koulé) 
* Μπουνουμά (Βounouma)
* Νζερεκορέ-Σεντρ (Nzérékoré-Centre)
* Παλέ (Palé)
* Σαμοέ (Samoé)
* Σουλουτά (Soulouta)

## Πηγές
* Αγγλική Βικιπαίδεια (Nzérékoré Prefecture)

## Δείτε επίσης
* Νομαρχίες της Γουινέας

Ν
Σκοτ Κάρπεντερ

Ο **Μάλκολμ Σκοτ Κάρπεντερ** (*Malcolm Scott Carpenter*, 1 Μαΐου 1925 - 10 Οκτωβρίου 2013) ήταν Αμερικανός πιλότος δοκιμών, αστροναύτης και δύτης. Ήταν ένας από τους επτά αρχικούς αστροναύτες της NASA που επιλέχθηκαν για το πρόγραμμα Μέρκιουρι τον Απρίλιο του 1959. Ο Κάρπεντερ ήταν ο δεύτερος Αμερικανός (μετά τον Τζον Γκλεν) που τέθηκε σε τροχιά γύρω από τη Γη και ο τέταρτος Αμερικανός στο διάστημα, μετά τους Άλαν Σέπαρντ, Γκας Γκρίσομ και Τζον Γκλεν.
## Βιογραφία
Είχε υπηρετήσει στην αμερικανική Πολεμική Αεροπορία και ήταν πιλότος στον Πόλεμο της Κορέας. Το Φεβρουάριο του 1962 ήταν ο αναπληρωματικός πιλότος για τον Τζον Γκλεν στην πρώτη αμερικανική επανδρωμένη πτήση σε τροχιά. Κατά τη διάρκεια της προετοιμασίας ήταν εκείνος που είπε το ιστορικό «*Στην ευχή του Θεού, Γκλεν!*» (*Godspeed, Glenn!*).

Στις 24 Μαΐου του 1962 πραγματοποίησε τρεις περιστροφές στην τροχιά της Γης μέσα στο θαλαμίσκο Ορόρα 7, αλλά η επιστροφή του στη Γη αποδείχθηκε περιπετειώδης. Ένα τεχνικό πρόβλημα έστειλε τον θαλαμίσκο διακόσια μίλια μακριά από το προκαθορισμένο σημείο περισσυλογής και πέρασαν αρκετές ώρες μέχρι τα ελικόπτερα να εντοπίσουν τον εξουθενωμένο αστροναύτη μέσα στη σωσίβια λέμβο του.

"*Όταν έφτασα σε τροχιά, το πρώτο πράγμα που με εντυπωσίασε ήταν η σιωπή*" είχε δηλώσει ο Κάρπεντερ στις 8 Ιουνίου του 1962, στο περιοδικό  LIFE.

Μετά τις περιπέτειές του στο διάστημα εντάχθηκε στο πρόγραμμα Sealab II του Πολεμικού Ναυτικού των Η.Π.Α. και το 1965 πέρασε 30 ημέρες κάτω από τον ωκεανό στα ανοιχτά της ακτής της Καλιφόρνια. Μετά τη συνταξιοδότησή του, ίδρυσε την εταιρεία του Sea Sciences, συνεργαζόμενος στενά με τον σπουδαίο καταδύτη και ερευνητή Ζακ-Ιβ Κουστώ.

Κατά τη διάρκεια συνέντευξης που είχε παραχωρήσει στη NASA το 1999, ο Κάρπεντερ είχε δηλώσει ότι η εμπειρία του με τη μηδενική βαρύτητα ήταν ό,τι πιο διασκεδαστικό είχε βιώσει και είχε ευχηθεί όλοι οι άνθρωποι να είχαν την ευκαιρία να το ζήσουν.

Ο Σκοτ Κάρπεντερ απεβίωσε στις 10 Οκτωβρίου του 2013, σε ηλικία 88 ετών, σε νοσοκομείο του Ντένβερ όπου είχε διακομισθεί έπειτα από εγκεφαλικό επεισόδιο. 

## Παραπομπές



Κατηγορία:Αμερικανοί αστροναύτες
Κατηγορία:Αμερικανοί πιλότοι
Κατηγορία:Αμερικανοί δύτες
Κατηγορία:NASA (πρόσωπα)
Policy (άλμπουμ του Will Butler)

Το "**Policy**" είναι το ντεμπούτο σόλο άλμπουμ του μέλους των Arcade Fire, Will Butler. Το άλμπουμ κυκλοφόρησε στις 10 Μαρτίου του 2015 από την Merge Records. Το άλμπουμ ηχογραφήθηκε μέσα σε μια εβδομάδα στο παλιό σαλόνι του Τζίμι Χέντριξ, το οποίο τώρα είναι το Studio C στα Electric Lady Studios. Ο Butler ηχογράφησε το άλμπουμ κατά τη διάρκεια μιας μικρής διακοπής στην προωθητική περιοδεία για το "Reflektor" (ο τελευταίος δίσκος των Arcade Fire).

## Κομμάτια
Όλα τα κομμάτια γράφτηκαν από τον Will Butler

## Συντελεστές
* Will Butler – κιθάρα, φωνή, μπάσο, παραγωγός
* Jeremy Gara – ντραμς, μιξινγκ, παραγωγός
* Matt Bauder - κλαρινέτο, σαξόφωνο
* Stuart Bogie - σαξόφωνο
* Melody Johnson Aberg - φωνητικά
* Jenny Shore Butler - φωνητικά
* Sara Dobbs - φωνητικά
* Carrie Erving - φωνητικά
* Julie Shore - φωνητικά
* Laurel Sprengelmeyer - φωνητικά
* Ben Baptie - μηχανικός
* Mark Lawson - μηχανικός, μίξινγκ
* Maggie Fost - σχέδιο
* Ryan Morey - mastering
* Sam Rouanet - μηχανικός

## Παραπομπές


Κατηγορία:Άλμπουμ του 2015
Σάρα Κουγκονγκέλουα

Η **Σάρα Κουγκονγκέλουα** (Saara Kuugongelwa-Amadhila, γενν. 12 Οκτωβρίου 1967) είναι πολιτικός από τη Ναμίμπια και Πρόεδρος της Εθνοσυνέλευσης από τις 21 Μαρτίου 2025. Υπηρέτησε ως  πρωθυπουργός της χώρας από τον Μάρτιο του 2015 έως τον Μάρτιο του 2025. Είναι μέλος του κόμματος SWAPO και εκλέγεται βουλευτής από το 1995. Το 2003 ανέλαβε υπουργός Οικονομικών. Το 2015 ανέλαβε πρωθυπουργός και έγινε η πρώτη γυναίκα στο αξίωμα αυτό στη Ναμίμπια.

## Εξορία
Η γεννημένη στο Οκαχάο του Ομουσάτι Κουγκονγκέλουα εξορίστηκε με το SWAPO το 1980 και έφυγε για τη Σιέρα Λεόνε το 1982 σε ηλικία 15 ετών. Φοίτησε στο Γυμνάσιο Θηλέων του Κόιντου από το 1982 ως το 1984 και στο Γυμνάσιο του Σεντ Τζόζεφ από το 1984 ως το 1987. Την περίοδο από το 1991 ως το 1994 παρακολούθησε μαθήματα στο  Πανεπιστήμιο Λίνκολν της Πενσιλβάνια, από όπου πήρε πτυχίο Οικονομικών Επιστημών.

## Πολιτική σταδιοδρομία
Η Σάρα επέστρεψε στη Ναμίμπια μετά την αποφοίτησή της από το Λίνκολν και εργάστηκε στο γραφείο του Προέδρου Σαμ Νουτζόμα. Το 1995 σε ηλικία 27 ετών η Κουγκονγκέλουα διορίστηκε γενική διευθύντρια της Εθνικής Επιτροπής Σχεδιασμού. Το 2003 ορκίστηκε υπουργός Οικονομικών.

Κατά τον εορτασμό της Ημέρας των Ηρώων το 2014 τιμήθηκε από το Υπέρλαμπρο Τάγμα του Ήλιου, Δευτέρας Τάξεως.

Στις 21 Μαρτίου 2015 ανέλαβε πρωθυπουργός.

## Παραπομπές


Κατηγορία:Πρωθυπουργοί της Ναμίμπιας
Κατηγορία:Γυναίκες Πρωθυπουργοί
Εθνόσημο του Αγίου Ευσταθίου

Το **[[εθνόσημο]] του [[Άγιος Ευστάθιος|Αγίου Ευσταθίου]]** αποτελείται από έναν θυρεό και το ρητό. Θεσμοθετήθηκε στις 9 Νοεμβρίου 2004 από το Νησιωτικό συμβούλιο του Αγίου Ευσταθίου όταν ακόμα ο τελευταίος αποτελούσε τμήμα των Ολλανδικών Αντίλλων, και παρέμεινε σε ισχύ ως το εθνόσημο του δημόσιου σώματος του Αγίου Ευσταθίου μετά τη διάλυσή τους.

## Περιγραφή
Ο θυρεός αποτελείται από τρία μέρη, συμβολίζοντας το παρελθόν, το παρόν και το μέλλον. Επίσης, απεικονίζεται το σύμβολο του Χρυσού Βράχου (προσωνύμιο για τον ιστορικά εύφορο Άγιο Ευστάθιο), το πορτοκαλί χρώμα (Fort Oranje) και το αγγελόψαρο. Από κάτω είναι γραμμένο το ρητό: *superba et confidens* (Περήφανη και Πιστή). Ο θυρεός περικλείεται από μπλε χάντρες, που ήταν σύμβολο πλούτου.

Το εθνόσημο σχεδιάστηκε από τον Ουάλτερ Χέλεμπραντ (Walter Hellebrand) και υπεβλήθη στο Ανώτατο Ολλανδικό Συμβούλιο των Ευγενών με σκοπό να αξιολογηθεί το 1999. Στην απάντησή του το 2002, το συμβούλιο χαρακτήρισε το σχέδιο ως 'υπερβολικό'. Συνέστησε να απλοποιηθούν οι υπερβολές στον θυρεό και πρότεινε την αντικατάσταση των λοιπών στοιχείων με ένα στέμμα, όπως στα εμβλήματα του Κουρασάο, του Μποναίρ και των επαρχιών της Ολλανδίας. Το 2004 το Συμβούλιο συμπέρανε ότι οι συμβουλές του δεν είχαν ακολουθηθεί.

Μετά την αλλαγή του συνταγματικού καθεστώτος στο νησί το 2010, το συμβούλιο του Αγίου Ευσταθίου ζήτησε από το Ανώτατο Συμβούλιο των Ευγενών να του παραχωρηθεί το δικό του εθνόσημο ως δημόσιο σώμα της Ολλανδίας. Το εθνόσημο παραχωρήθηκε από το συμβούλιο χωρίς αλλαγές. Το ρητό είναι SUPERBA ET CONFIDENS στα λατινικά. 

## Παραπομπές


Κατηγορία:Άγιος Ευστάθιος
Γκέραλτ Μπέρκελ

Ο **Γκέραλτ Μπέρκελ** (Gerald Berkel, γενν. στις 21 Σεπτεμβρίου 1969) είναι ο αντικυβερνήτης του Αγίου Ευσταθίου από το 2010 ως την 1η Απριλίου 2016.

Γεννήθηκε στον Άγιο Ευστάθιο και ολοκλήρωσε τη δευτεροβάθμια εκπαίδευση στην Αρούμπα. Απέκτησε πτυχίο μπάτσελορ μηχανικού υπολογιστών από το Τεχνολογικό Ινστιτούτο της Φλόριντα στη Μελβούρνη των ΗΠΑ. Αργότερα εργάστηκε στον Άγιο Ευστάθιο στην εταιρεία τηλεπικοινωνιών Eutel NV. Το 2004 ο Μπέρκελ ανέλαβε διευθυντής της Eutel και μέχρι να γίνει αντικυβερνήτης παρέμεινε σε αυτή τη θέση.

Διορίστηκε ως ο πρώτος αντικυβερνήτης του Αγίου Ευσταθίου την 1η Απριλίου 2010, παρότι υπηρετούσε ως προσωρινός αντικυβερνήτης από το 2003, προετοιμαζόμενος για τη διάλυση των Ολλανδικών Αντίλλων.

## Παραπομπές
*Lt. Governor Gerald Berkel

Κατηγορία:Αντικυβερνήτες του Αγίου Ευσταθίου
Μέμελ

Το όνομα **Μέμελ** μπορεί να αναφέρεται:
*Στη λιθουανική πόλη **[[Κλάιπεντα]]** (γερμ. Memel)
*Στην **[[Επικράτεια του Μέμελ]]** (γερμ. Memel ή Memelland)
*Στον ποταμό **[[Νέμιουνας]]** (Nemunas στα λιθουανικά, Νιόμαν/Нёман στα λευκορωσικά, Μέμελ/Memel στα γερμανικά), που διαρρέει τη Λευκορωσία και τη Λιθουανία.
Ανάπτυξη οδηγούμενη από τον έλεγχο (TDD)

**Ανάπτυξη οδηγούμενη από τον έλεγχο** (αγγλικά: Test Driven Developemnt (TDD)), είναι μια Διαδικασία ανάπτυξης λογισμικού που βασίζεται στην επανάληψη ενός πολύ σύντομου κύκλου ανάπτυξης: πρώτα ο προγραμματιστής γράφει μία (αρχικά μη) αυτοματοποιημένη δοκιμή που καθορίζει την επιθυμητή βελτίωση ή νέα λειτουργία, τότε παράγει το ελάχιστο ποσό κώδικα για να περάσει αυτό τον έλεγχο. Τελικά αναπαραγοντοθέτει το νέο κώδικα σε αποδεκτά πρότυπα.

## Παραπομπές


## Περαιτέρω ανάγνωση

## Εξωτερικοί σύνδεσμοι
* TDD από Agile Data

Κατηγορία:Μεθοδολογία ανάπτυξης λογισμικού
Διώρυγα της Καληδονίας

μικρογραφία |Υδατοφράχτης της διώρυγας της Καληδονίας-περιοχή Fort Augustus
μικρογραφία |Υδατοφράχτης της διώρυγας της Καληδονίας-περιοχή Fort Augustus
Η **διώρυγα της Καληδονίας** είναι θαλάσσιο κανάλι μήκους 97 χλμ. στην Σκωτία, το οποίο συνδέει την βόρεια θάλασσα με τον Ατλαντικό Ωκεανό στο βόρειο μέρος της  Ιρλανδικής Θάλασσας. Περιλαμβάνει πλωτές διώρυγες σύνδεσης μήκους 35 χλμ. με 29 υδατοφράκτες.

## Ιστορία
Η πρώτη ιδέα του ανοίγματος του καναλιού ξεκίνησε το 1773 από τον James Watt, για να μπορέσει να υπάρξει ασφαλής διάπλους για τα ξύλινα ιστιοφόρα της εποχής , τα οποία θα απέφευγαν την διαδρομή της βόρειας ακτής. Τελικά στις 27 Ιουλίου του 1803, στο Κοινοβούλιο  ψηφίστηκε  νόμος για την αδειοδότηση του έργου, και ο μηχανικός Thomas Telford κλήθηκε να  σχεδιάσει  και να κατασκευάσει το κανάλι. 
Το έργο ξεκίνησε από τα δύο άκρα του, δηλαδή σημείο εισόδου η πόλη Ινβερνές (Inverness) και σημείο εξόδου το Fort William.  Εργάστηκαν περίπου 3000 κάτοικοι της περιοχής και τελικά  το  κανάλι άνοιξε το 1822,  και κόστισε  910.000 £.  Εν τω μεταξύ, η ναυπηγική βιομηχανία είχε προχωρήσει, με την κατασκευή  των ατμοκίνητων πλοίων, πολλά από τα οποία ήταν πλέον πολύ μεγάλα για να χρησιμοποιήσουν το κανάλι με αποτέλεσμα την πολύ μικρή χρησιμότητά του. Κατά την διάρκεια του πρώτου παγκοσμίου πολέμου υπήρξε μια έξαρση της εμπορικής κίνησης λόγω της μεταφοράς υλικών . Σήμερα λειτουργεί κανονικά με διελεύσεις φορτηγίδων και γιοτ,  θεωρείται μνημείο και το επισκέπτονται περίπου 500.000 τουρίστες το χρόνο.

## Παραπομπές


## Εξωτερικοί σύνδεσμοι
* 

Κατηγορία:Διώρυγες